Ján Kubiš

Ing. Ján Kubiš (* 12. november 1952, Bratislava) je slovenský diplomat a politik. V rokoch 20062009 pôsobil vo funkcii ministra zahraničných vecí vo vláde Roberta Fica. V januári 2019 oznámil svoj záujem stať sa prezidentom Slovenska.

Život 
Vysokoškolské štúdium na Moskovskom štátnom inštitúte medzinárodných vzťahov ukončil v roku 1976. Stal sa členom KSČ. Od roku 1976 do 1992 pracoval na Ministerstve zahraničných vecí ČSFR a v rokoch 19931994 pôsobil ako veľvyslanec a stály predstaviteľ Slovenskej republiky pri OSN a iných medzinárodných organizáciách. Medzi rokmi 19941998 pôsobil ako riaditeľ Centra OBSE pre prevenciu konfliktov. V rokoch 19992005 bol generálnym tajomníkom OBSE a od roku 2005 pôsobil v Bruseli ako osobitný predstaviteľ EÚ pre strednú Áziu.

V rokoch 20062009 pôsobil vo funkcii ministra zahraničných vecí vo vláde Roberta Fica.

Od januára 2012 bol osobitným predstaviteľom generálneho tajomníka OSN pre Afganistan a šéfom Asistenčnej misie Spojených národov v Afganistane (UNAMA). V septembri 2014 Kubiša nahradil na čele misie Nicholas Haysom z Juhoafrickej republiky, ktorého do tejto funkcie vymenoval generálny tajomník OSN Pan Ki-mun.

V januári 2021 ho generálny tajomník OSN Guterres vymenoval za osobnitného vyslanca OSN pre Líbyu. Jeho predchodcom bol do marca 2020 Ghassan Salamé, zastupovala ho Stephanie Williams. Pôvodne mal funkciu zastávať bulharský diplomat Nikolaj Mladenov, ten však post odmietol.

V novembri 2021 Ján Kubiš oznámil svoju rezignáciu na post osobitného vyslanca OSN v Líbyi.

19. augusta 2023 oznámil záujem kandidovať v prezidentských voľbách v roku 2024 ako občiansky kandidát.

Kariéra 
 20192021: osobitný predstaviteľ OSN pre Libanon
 20122014: osobitný predstaviteľom generálneho tajomníka OSN pre Afganistan a šéf UNAMA
 20082010: výkonný tajomník Európskej hospodárskej komisie OSN
Ministerstvo zahraničných vecí Slovenskej republiky
 20062009: Minister zahraničných vecí Slovenskej republiky
 20052006: Osobitný predstaviteľ Európskej únie pre Strednú Áziu
 19992005: Generálny tajomník OBSE
 19981999: Osobitný predstaviteľ generálneho tajomníka OSN pre Tadžikistan, vedúci Misie vojenských pozorovateľov OSN v Tadžikistane (UNMOT)
 19941998: Riaditeľ Centra OBSE pre prevenciu konfliktov
 19931994: Veľvyslanec – stály predstaviteľ Slovenskej republiky pri OSN, GATT a ďalších medzinárodných organizáciách v Ženeve
 1994 zároveň hlavný vyjednávač Slovenska pre Pakt stability v Európe

Federálne ministerstvo zahraničných vecí bývalého Československa
 19911992: Generálny riaditeľ euro-atlantickej sekcie
 1992 zároveň predseda Výboru vysokých predstaviteľov Konferencie pre bezpečnosť a spoluprácu v Európe (KBSE) počas československého predsedníctva KBSE a zároveň generálny riaditeľ
 19901991: Zástupca veľvyslanca a vedúci politického oddelenia veľvyslanectva ČSFR v Moskve, radca
 19891990: Veľvyslanectvo ČSFR v Moskve, prvý tajomník
 19851988: Vedúci oddelenia bezpečnosti a kontroly zbrojenia, odbor základných politických otázok
 19801985: Veľvyslanectvo ČSSR v Addis Abebe, atašé, neskôr tretí tajomník
 19761980: Odbor medzinárodných ekonomických organizácií, neskôr kancelária ministra zahraničných vecí

Referencie

Iné projekty

Externé odkazy 
 Spravodajstvo týkajúce sa Jána Kubiša na portáli Teraz.sk TASR
 Spravodajstvo týkajúce sa Jána Kubiša na portáli agentúry SITA

Osobnosti z Bratislavy
Slovenskí diplomati
Česko-slovenskí diplomati
Slovenskí politici
Členovia KSČ/KSS
Politici Smeru
Ministri zahraničných vecí a európskych záležitostí Slovenskej republiky
Stáli predstavitelia Slovenskej republiky pri OSN v New Yorku
Generálni tajomníci Organizácie pre bezpečnosť a spoluprácu v Európe
Pracovníci Organizácie Spojených národov
Nositelia Radu čestnej légie
Kandidáti na prezidenta Slovenskej republiky (2024)
Absolventi Moskovského štátneho inštitútu medzinárodných vzťahov